হুমায়ুন এরশাদি

হুমায়ুন এরশাদি (; ১৬ মার্চ ১৯৪৭ – ১১ নভেম্বর ২০২৫) ছিলেন একজন ইরানি অভিনেতা। তিনি তার অভিষেক চলচ্চিত্র তাম-এ গিলাস ও এর পরবর্তী বিভিন্ন ইরানি চলচ্চিত্রে অভিনয়ের পাশাপাশি অ্যাগোরা-এর মতো ইউরোপীয় চলচ্চিত্র এবং দ্য কাইট রানার ও জিরো ডার্ক থার্টি-এর মতো হলিউডের বিভিন্ন চলচ্চিত্রে অভিনয়ের জন্য বিখ্যাত।

 প্রাথমিক জীবন ও শিক্ষা 
হুমায়ুন এরশাদি ১৯৪৭ সালের ২৬ মার্চ ইরানের ইস্পাহান শহরে জন্মগ্রহণ করেন। পরবর্তীতে তিনি ইতালিতে যান এবং কা' ফস্কারি বিশ্ববিদ্যালয় ভেনিস থেকে ১৯৭০ সালে স্থাপত্যবিদ্যায় স্নাতক সম্পন্ন করেন। এরপর ইরানে ফিরে এসে তিনি স্থপতি হিসেবে জীবিকা নির্বাহ করতে থাকেন। ১৯৭৯ সালে ইরানি বিপ্লবের পর তিনি ও তার স্ত্রী কানাডার চলে আসেন এবং ভ্যানকুভারে স্থায়ীভাবে বসবাসের পাশাপাশি সেখানে স্থপতি হিসেবে কাজ করতে থাকেন। তিনি ও তার স্ত্রী বিবাহবিচ্ছেদের আবেদন করার পর ১৯৯০ সালে হুমায়ুন এরশাদি ইরানে ফিরে আসেন।

 কর্মজীবন 
হুমায়ুন এরশাদি ইরানে ফিরে তেহরানে থিতু হন। তেহরানের যানজটে আটকে থাকা অবস্থায় চলচ্চিত্র পরিচালক আব্বাস কিয়ারোস্তামি তাকে লক্ষ্য করেন এবং তাম-এ গিলাস চলচ্চিত্রে মূল চরিত্রে অভিনয়ের প্রস্তাব দেন।

২০০৭ সালে হুমায়ুন এরশাদি দ্য কাইট রানার চলচ্চিত্রে অভিনয় করেন। চলচ্চিত্রটি আফগানিস্তানে বেড়ে উঠা দুই বালকের জীবনকে কেন্দ্র করে নির্মিত হয়।

 ব্যক্তিগত জীবন ও মৃত্যু 
হুমায়ুন এরশাদির দুই সন্তান বর্তমানে ভ্যানকুভারে বসবাস করেন। এরশাদি তার নাতি-নাতনিদের দেখতে প্রায়ই ভ্যানকুভারে যান। ২০২৫ সালের ১১ নভেম্বর ৭৮ বছর বয়সে হুমায়ুন এরশাদি ক্যান্সারে আক্রান্ত হয়ে মারা যান।

 পুরস্কার 
হুমায়ুন এরশাদি ২০১৭ সালে ক্যালিফোর্নিয়ার সান ফ্রান্সিস্কোতে অনুষ্ঠিত ১০ম বার্ষিক ইরানি চলচ্চিত্র উৎসবে ব্লু ল্যান্টার্ন চলচ্চিত্রে কাজ করার স্বীকৃতি স্বরূপ "স্বল্পদৈর্ঘ্য চলচ্চিত্রে শ্রেষ্ঠ অভিনেতা" হিসেবে সেপান্টা পুরস্কার লাভ করেন।

 সাংস্কৃতিক উল্লেখনা 
২০১৮ সালের ৫ মার্চ নিকোল ক্রাউসের স্বল্পদৈর্ঘ্য প্রামাণ্যচিত্র সিয়িং এরশাদি দ্য নিউ ইয়র্কার-এ প্রকাশিত হয়। একজন ব্যালে নৃত্যশিল্পীর গল্প হিসেবে এই প্রামাণ্যচিত্র আবর্তিত হয়, যিনি একবার এরশাদির চলচ্চিত্র দেখেন এবং তার চেহারায় আবেশিত হয়ে যান।

 চলচ্চিত্রের তালিকা 
 বছর চলচ্চিত্র ভূমিকা পরিচালক সূত্র ১৯৯৭ তাম-এ গিলাস জনাব বদি আব্বাস কিয়ারোস্তামি  ১৯৯৮ দেরাখত-এ-গোলাবি দারিয়ুশ মেহরজুই  ২০০২ মোজাহেম  সিরুস আলবন্দ  ২০০৫ সিমায়ে জানি দর দুরদস্ত আলি মুসাফফা  ২০০৬ রঙ্গে দোস্ত জনাব জাহাঙ্গীর বিতা শফিপুর ২০০৭ দ্য কাইট রানার বাবা মার্ক ফর্স্টার  ২০০৮ আল বাহরাম বাহরামিয়ান ২০০৯ অ্যাগোরা অ্যাস্পাসিয়াস আলেহান্দ্রো আমেনাবার  ২০১১ আয়নেহায়ে রুবেরু পেদার নেগার আজারবাইজানি  ২০১২ জিরো ডার্ক থার্টি হাসান গুল ক্যাথরিন বিগেলো ২০১৩ চেহ খোবেহ কেহ বারগশতি মেরাতি দারিয়ুশ মেহরজুই  ২০১৪ অ্যা মোস্ট ওয়ান্টেড ম্যান ফয়সাল আব্দুল্লাহ অ্যান্টোঁ কর্বিন  ২০১৪ আশবাহ  দারিয়ুশ মেহরজুই  ২০১৫ ইউটোপিয়া  হাসান নাজির  ২০১৬ আলি অ্যান্ড নিনো আসিফ কাপাডিয়া  ২০১৬ ব্লু ল্যান্টার্ন  রেজা ইয়ারখলজি  ২০১৬ ভেরজিন বেনাকেশ'ই ইব্রাহিম জিভান আবেতিসিয়ান  ২০১৭ লিনা বাবা রামিন রাসুলি  ২০১৯–২০২০ মানকান জামশিদ হোসেন সোহাইলিজাদেহ  ২০২০ মজবুরিম  রেজা দরমিশিয়ান  ২০২২ শহরক  আলি হযরতি 

 তথ্যসূত্র 

 বহিঃসংযোগ 



বিষয়শ্রেণী:১৯৪৭-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:২০শ শতাব্দীর ইরানি অভিনেতা
বিষয়শ্রেণী:২১শ শতাব্দীর ইরানি অভিনেতা
বিষয়শ্রেণী:ইরানি টেলিভিশন অভিনেতা
বিষয়শ্রেণী:ইরানি চলচ্চিত্র অভিনেতা
বিষয়শ্রেণী:ইস্পাহানের অভিনয়শিল্পী
বিষয়শ্রেণী:ভেনিসের কা ফোসকারি বিশ্ববিদ্যালয়ের প্রাক্তন শিক্ষার্থী